**MOLITVE VJERNIKA**

**2. NEDJELJA DOŠAŠĆA – C (9. 12. 2018.)**

1. Za Crkvu, da kao zajednica vjernika kroz ovo vrijeme došašća, ima otvoreno srce za sve potrebite. Molimo Te:
2. Za papu Franju, biskupa Josipa, sve svećenike, redovnike i redovnice; vodi ih, Gospodine, Duhom Svetim da njihova ljubav raste sve više u spoznaji i potpunom pronicanju kako bi mogli prosuditi što je dobro, a što zlo i time sebi i drugima pomogli doći do Kraljevstva Božjeg. Molimo Te:
3. Za sve nas ovdje okupljene na euharistijskom slavlju, da u ovo pripravno vrijeme došašća Ti, Gospodine, ispraviš u nama sve krivudavosti kako bi naša srca bila čista i spremna za Tvoje rođenje u njima. Molimo Te:
4. Za obitelji, da u njima zavladaju ljubav, zajedništvo, radosti mir. Molimo Te:
5. Za progonjenu braću kršćane i sve potrebite koji idu Zemljom plačući i noseći sjeme sjetveno, da im vratiš stostruko za njihovu vjernost i trud i da se njihov plač pretvori u pjevanje. Molimo Te:
6. Za one koji su odlutali s Tvoga puta, da Tvoje svjetlo probije tamu njihovih srdaca, kako bi se opet vratili na pravi put i nikada više skrenuli s njega. Molimo Te:
7. Za pokojnu braću i sestre; dovedi ih, Gospodine, pred svoje milosno lice da te mogu zajedno sa svim anđelim i svetima kroz čitavu Vječnost slaviti. Molimo Te: